নালাই নামাদে
নালাই নামাদে (তামিল: நாளை நமதே, অনুবাদ 'ভবিষ্যৎ আমাদেরই') হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। কে এস সেতুমাধবনের পরিচালনায় চলচ্চিত্রটিতে মুখ্য ভূমিকায় এম জি রামচন্দ্রন এবং লতা অভিনয় করেছিলেন এছাড়াও গুরুত্বপূর্ণ চরিত্রে ছিলেন এম এন নম্বিয়ার, নাগেশ, চন্দ্রমোহন এবং ভেন্নিরা আড়াই নির্মলা। চলচ্চিত্রটি ছিলো মূলত ১৯৭৩ সালের হিন্দি চলচ্চিত্র ইয়াদোঁ কি বারাত এর অনুকরণ যেখানে ধর্মেন্দ্র ছিলেন। নালাই নামাদে চলচ্চিত্রটি তামিলনাড়ুতে ব্যাপক জনপ্রিয় হয়েছিলো।